Prokureur in hof ná hy glo derduisende steelArgieffoto. ŉ Prokureur van Mbombela in Mpumalanga het Maandag in die stad se landdroshof verskyn op aanklag van diefstal. Dit volg nadat hy glo derduisende rande van die prokureursfirma waar hy werksaam was, gesteel het. Kapt. Dineo Lucy Sekgotodi, woordvoerder van die Valke, sê Themba Daniel Mabunda (48) is Maandag vasgetrek nadat ŉ ondersoek bevind het dat hy in Junie glo nagenoeg R310 000 van die prokureursfirma gesteel het. Die genoemde bedrag was veronderstel om as ŉ deposito betaal te word vir die oordrag van ŉ gekoopte eiendom. Mabunda is op borgtog van R10 000 vrygelaat. Hy sal na verwagting weer op 26 Mei in die Mbombela-handelsmisdaadhof verskyn.